Скульптура сабакі ў Старым парку была ўсталявана ў 1896 годзе. Гэты помнік быў адноўлены на ранейшым месцы пры рэканструкцыі парка. Легенда распавядае, што падчас палявання паранены князем мядзведзь ледзь не расправіўся са сваім крыўдзіцелем самым рашучым чынам і толькі любімы сабака паспяшаўся на дапамогу князю. Сабака адцягнуў на сябе ўвагу разюшанага звера, чым выратаваў жыццё гаспадару, але загінуў сам. Удзячны князь загадаў увекавечыць свайго выратавальніка ў бронзе. Сабака паўстае перад намі седзячы на вянку з дубовага лісця, якім ўзнагароджвалі ў старажытнасці за асаблівыя подзвігі, а на шыі ў яго – медальён з Радзівілаўскім гербам.